Diari Oficial de la Generalitat Valenciana


Sumari del DOGV 6502, del 14-04-2011 (2011/4219)

RESOLUCIÓ de 15 de març de 2010, de la Direcció General d'Energia, per la qual s'atorga l'autorització administrativa a l'empresa Ciener, SA, per a la construcció d'una central hidroelèctrica denominada Tous del Riu, per a aprofitament hidroelèctric a peu de presa de l'embassament de Tous, al terme municipal de Tous. Expedient número ATVARI/2007/139/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4219


Data del document
:   15-03-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 15 de març de 2010, de la Direcció General d'Energia, per la qual s'atorga l'autorització administrativa a l'empresa Ciener, SA, per a la construcció d'una central hidroelèctrica denominada Tous del Riu, per a aprofitament hidroelèctric a peu de presa de l'embassament de Tous, al terme municipal de Tous. Expedient número ATVARI/2007/139/46. [2011/4219]  
Vist l'expedient amb referència ATVARI/2007/139/46 incoat pel Servici Territorial d'Energia de València, a instància de l'empresa Ciener, SA, amb domicili als efectes de notificacions al carrer Tomás Redondo, 1, 28100 Madrid, relatiu a la sol·licitud de 23 d'abril de 2007 sobre l'autorització administrativa i l'aprovació del projecte d'execució firmat per tècnic competent i visat pel col·legi oficial corresponent en data 1 de juny de 2006, per a la construcció d'una central hidroelèctrica denominada Tous del Riu, per a aprofitament hidroelèctric a peu de presa de l'embassament de Tous, al terme municipal de Tous, província de València.  
Vist que de conformitat amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la petició efectuada, i es va publicar l'anunci corresponent en el Diari Oficial de la Comunitat Valenciana de 8 de febrer de 2008.  
  
Segons consta en l'expedient remés no s'han presentat al·legacions a la petició efectuada.  
Vist que per part del Servici Territorial d'Energia de València i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a la Confederació Hidrogràfica del Xúquer, única administració afectada per estar la instal·lació íntegrament en zona de domini públic hidràulic, separata de la part d'este als efectes d'establir les condicions tècniques oportunes.  
  
En contestació a la mencionada petició la Confederació Hidrogràfica del Xúquer va remetre informe i va manifestar, en síntesi, el següent:  
  
- Que la societat Ciener, SA, promou la construcció de la central hidroelèctrica Tous del Riu de l'aprofitament hidroelèctric a peu de presa de l'embassament de Tous, a l'empara de la concessió atorgada per l'Orde Ministerial de 29 d'agost de 1934, degudament inscrita en el Registre General d'Aprofitament d'Aigües Públiques.  
- Que en data 5 d'abril de 2002 la societat concessionària exposa que s'ha inclòs en el Pla Hidrològic de la Conca del Xúquer l'aprofitament hidroelèctric de peu de presa de Tous amb dos centrals, denominades Tous del Riu i Tous del Canal, i dóna lloc a la revisió de l'esmentada concessió, que es troba actualment en tramitació amb la referència d'expedient 2002CE0003.  
- Que el projecte de les instal·lacions d'ambdós centrals, presentat en 2002, va ser modificat d'acord amb les condicions tècniques establides per la Confederació, i pel que fa a la Central Tous del Riu, es constata que coincidix sensiblement amb el projecte d'execució que acompanya la sol·licitud de l'informe remesa.  
- Que no manifesta cap impediment a l'autorització de la instal·lació elèctrica de la qual es requerix informe (i es condiciona la conformitat final a la resolució favorable de l'expedient actualment en tramitació amb la referència esmentada en l'apartat segon).  
Vist que amb data 12 de novembre de 2007, la secretària general per a la Prevenció de la Contaminació i el Canvi Climàtic, del Ministeri de Medi Ambient, va formular Declaració d'Impacte Ambiental favorable a la realització del projecte d'aprofitament hidroelèctric a peu de presa de l'embassament de Tous (València), amb les condicions que esta conté, i s'ha publicat l'esmentada resolució en el Butlletí Oficial de l'Estat de 5 de desembre de 2007.  
  
En esta s'assenyala, que l'actuació consistix en la instal·lació de dos centrals hidroelèctriques, una subestació de transformació (ST) a 132 kV i una línia elèctrica d'evacuació, aigües avall de l'embassament de Tous, de manera que s'aprofite el salt d'aigua que genera la presa per a la producció d'energia elèctrica, que serà evacuada a través d'una línia que enllaçarà la ST que s'ha de construir a peu de presa amb la ST Tous.  
Vist que la Direcció General d'Energia va realitzar consulta en data 27 de març de 2009 a la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge de la Generalitat, sobre si la tramitació ambiental en l'àmbit de la comunitat autònoma és l'exigida i es troba complida a través de la Resolució de 12 de novembre de 2007, abans citada, i respon el cap de l'Àrea d'Avaluació Ambiental de l'esmentada Conselleria, per mitjà d'escrit amb registre d'entrada de 10 de desembre de 2009, en el qual s'indica que la tramitació ambiental és l'exigida i està complida en la mencionada Resolució de 12 de novembre de 2007 de la secretària general per a la Prevenció de la Contaminació i el Canvi Climàtic del Ministeri de Medi Ambient.  
  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Vist que, d'acord amb la sol·licitud presentada, la finalitat que es perseguix amb la construcció d'esta instal·lació és aprofitar el desnivell creat per la presa del nou embassament de Tous, per mitjà de la construcció d'una central hidroelèctrica per a la producció d'energia elèctrica.  
Atés que la sol·licitud ha complit els tràmits establits en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre esta resolució d'acord amb l'article 18 del Reglament Orgànic i Funcional de la Conselleria d'Infraestructures i Transport, aprovat pel Decret 117/2007, de 27 de juliol, del Consell de la Generalitat.  
  
Esta Direcció General d'Energia resol:  
  
Únic  
Atorgar l'autorització administrativa a l'empresa Ciener, SA, per a la construcció d'una central hidroelèctrica denominada Tous del Riu, per a l'aprofitament hidroelèctric a peu de presa de l'embassament de Tous, al terme municipal de Tous, província de València i les característiques principals de la qual són les següents:  
- Presa d'aigües: la central hidroelèctrica projectada utilitzarà la infraestructura de presa d'aigües existent en la presa.  
- Central hidroelèctrica Tous del Riu: ubicada en l'espai reservat per a esta en el projecte de la presa.  
· Salt net màxim a cabal màxim:  
Grup I: 75,19 m  
Grup II: 74,16 m  
· Cabal nominal:  
Grup I: 6 m³/seg.  
Grup II: 24 m³/seg.  
· Nombre de turbines: 2.  
· Potència màxima instal·lada:  
Grup I: 4.702 kW  
Grup II: 17.625 kW  
- Subestació transformadora a 132 kV:  
S'aprofitarà l'estructura existent a peu de presa situada al terme municipal de Tous.  
- Línia elèctrica a 132 kV per a l'evacuació de l'energia generada:  
  
Discorrerà des de la subestació que s'instal·larà a peu de presa fins a la ST de Tous, localitzada al municipi d'Alzira.  
- Pressupost: 4.884.000 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Esta resolució està sotmesa a les condicions següents:  
1. L'atorgament d'esta es condiciona a l'obtenció per part de l'empresa peticionària de la concessió d'aprofitament hidràulic que es troba en tramitació amb la referència d'expedient 2002CE0003, davant de la Confederació Hidrogràfica del Xúquer, del Ministeri de Medi Ambient, i Medi Rural i Marí, de la qual haurà de disposar, en tot cas, prèviament a la sol·licitud d'aprovació del projecte de la instal·lació.  
  
2. Ciener, SA, haurà de presentar per a l'aprovació, el projecte d'execució de la instal·lació en el termini d'un any a partir de la notificació d'esta resolució. No obstant això, l'empresa autoritzada podrà sol·licitar una ampliació del termini per a la seua presentació per mitjà de sol·licitud motivada davant d'esta Direcció General d'Energia.   
3. Esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
4. L'administració deixarà sense efecte esta resolució en qualsevol moment que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. Es tenen per reproduïdes les condicions d'orde mediambiental arreplegades en la Declaració d'Impacte de 12 de novembre de 2007, de la secretària general per a la Prevenció de la Contaminació i el Canvi Climàtic del Ministeri de Medi Ambient, publicada en el Butlletí Oficial de l'Estat de 5 de desembre de 2007.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 15 de març de 2010.- El director general d'Energia: Antonio Cejalvo Lapeña.